Teatritrupp Ekspeditsioon

**Teatritrupp Ekspeditsioon** on 2019. aastal loodud teatritrupp, mille kunstiline juht on Lauri Lagle. Ekspeditsiooni trupil ei ole püsivat teatrimaja, lavastusi mängitakse kas Sakala 3 teatrimajas või leitakse etendamiseks muu sobiv keskkond. 

## Trupi eesmärk
Truppi ühendab soov tegutseda intensiivselt ühise kunstiteose nimel, mille kaudu saavad trupi liikmed tegeleda nende kõigi jaoks oluliste teemade lahtimõtestamisega. Liikmetel on tahe katsetada ja ellu viia uusi ideid koos teiste mõttekaaslaste, loojate, näitlejate, muusikute ja kunstnikega. Ekspeditsiooni trupi eesmärk on luua teoseid, mis oleksid kooskõlas praeguse hetke ja ümbritseva maailmaga. Läbida avastusretki, et sõnastada olulisi teemasid ja kasutada erinevaid teatrivorme, anda mõtestatud tähendus ümbritsevale maailmale (kasutades sõna, struktuuri, süžeed, keha, karakterit jne) ning seeläbi luua uusi lavastusi, mis kõnetavad muutuvat maailma. Iga lavastuse eesmärk on avada uusi teadmata paiku ja püsida pidevas otsingus, et leida uusi viise, kuidas mõtestada teatrit. 

## Liikmed
### Koosseisulised liikmed
2023. aasta seisuga on teatritrupis neli koosseisulist liiget.
* Lauri Lagle (sündinud 1981), näitleja ja lavastaja. Ta on lõpetanud 2006. aastal Eesti Muusika- ja Teatriakadeemia lavakunstikooli. Aastatel 2006–2013 töötas ta Eesti Draamateatris näitlejana. 2013–2019 oli ta vabakutseline näitleja ja lavastaja. Ta on töötanud ka Von Krahli Teatris ning 2019. aastast on ta Ekspeditsiooni trupi koosseisuline kunstiline juht. 

* Marika Vaarik-Soo (sündinud 1962), näitleja. Ta on lõpetanud Kose Keskkooli ja Viljandi kultuurikoolis ning 1991. aastal Tallinna Pedagoogikaülikooli, spetsialiseerudes näitejuhtimisele. Lisaks õppis ta ka Vanalinnastuudio õppestuudios. Vaarik-Soo oli üks VAT Teatri asutajaliikmetest aastal 1987 ja töötas seal näitlejana kuni 1994. aastani. Seejärel töötas ta Rakvere Teatris 1995.–2006. aastal ning teatris NO99 aastatel 2009–2018. 2019. aastast on ta Ekspeditsiooni trupi koosseisuline näitleja. Mänginud lavastustes “Ainult jõed voolavad vabalt”, “Ene-Liis Semperi autorilavastus”, “Reis metsa lõppu”, “Sa oled täna ilusam kui homme”, “Pigem ei”, “Paratamatus elada ühel ajal”, “Aed”, “Täna õhtul Lorem Ipsum”, “Eikellegi kõrb”, “Tähtede all” ja “Libahunt”.

* Jörgen Liik (sündinud 1990), näitleja, Näitlejaõpinguid alustas ta 2010. aastal Eesti Muusika- ja Teatriakadeemias. 2014. aastal lõpetas ta lavakunstikooli ning sai teatri NO99 näitlejaks. 2019. aastast on ta Ekspeditsiooni trupi koosseisuline näitleja. Mänginud lavastustes “Ainult jõed voolavad vabalt”, “Ene-Liis Semperi autorilavastus”, “Reis metsa lõppu”, “Sa oled täna ilusam kui homme”, “Pigem ei”, “Paratamatus elada ühel ajal”, “Aed”, “Täna õhtul Lorem Ipsum”, “Tähtede all”, “Melanhoolia” ja “Libahunt”.

* Katariina Tamm (sündinud 1989), näitleja. Ta lõpetas 2011. aastal Turu Kunstiakadeemia nukukunsti erialal. 2019. aastal lõpetas ta Royal Academy of Dramatic Arti (RADA). Perioodil 2011–2016 töötas ta NUKU Teatris näitlejana. Aastatel 2020–2022 töötas Tamm Von Krahli Teatris, kus osales Ekspeditsiooni ja Von Krahli Teatri ühistrupis. Alates 2023. aastast on ta Ekspeditsiooni trupi koosseisuline näitleja. Mänginud lavastustes “Ainult jõed voolavad vabalt”, “Reis metsa lõppu”, “Sa oled täna ilusam kui homme”, “Aed”, “Täna õhtul Lorem Ipsum”, “Tähtede all”, “Melanhoolia” ja “Libahunt”.
### Mittekoosseisulised liikmed (näitlejad)
* Rea Lest-Liik (näidelnud lavastustes “Ainult jõed voolavad vabalt”, “Ene-Liis Semperi autorilavastus”, “Sa oled täna ilusam kui homme” ja “Tähtede all”);
* Rasmus Kaljujärv (“Ainult jõed voolavad vabalt”, “Ene-Liis Semperi autorilavastus”, “Sa oled täna ilusam kui homme”, “Paratamatus elada ühel ajal”, “Aed”, “Täna õhtul Lorem Ipsum”, “Tähtede all” ja “Melanhoolia”);
* Simeoni Sundja (“Ainult jõed voolavad vabalt” ja “Reis metsa lõppu”);
* Mari Abel (o“Ainult jõed voolavad vabalt”, “Sa oled täna ilusam kui homme”, “Pigem ei”, “Paratamatus elada ühel ajal”, “Aed”, “Täna õhtul Lorem Ipsum”, “Melanhoolia” ja “Libahunt”);
* Sander Roosimägi (“Ainult jõed voolavad vabalt”).

### Mittekoosseisulised liikmed (lavastajad)
* Jarmo Reha (lavastused “EIDOS” ja “Divide et Impera* jaga ja valitse”);
* Katariina Unt (lavastus “3ÕDE”);
* Ene-Liis Semper (lavastus “Ene-Liis Semperi autorilavastus”).

### Mittekoosseisulised liikmed (heli- ja valguskujundajad)
* Jakob Juhkam, helikujundaja (lavastused “Sa oled täna ilusam kui homme”, “Pigem ei”, “Tähtede all” ja “Melanhoolia”);
* Siim Reispass, valguskujundaja (lavastused “Ainult jõed voolavad vabalt”, “Reis metsa lõppu”, “Sa oled täna ilusam kui homme”, “Paratamatus elada ühel ajal” ja “Tähtede all”);
* Allan Appelberg, graafiline disainer (lavastused “Ainult jõed voolavad vabalt”, “EIDOS”, “Sa oled täna ilusam kui homme”, “Pigem ei”, “Paratamatus elada ühel ajal”, “Aed”, “Täna õhtul Lorem Ipsum”, “Eikellegi kõrb”, “Divide et Impera* jaga ja valitse”, “Tähtede all”, “Melanhoolia” ja “Libahunt”);
* Grete Vaalma, valgustehnik (lavastused “Ainult jõed voolavad vabalt” ja “Reis metsa lõppu”)

### Muud liikmed
Ave Kaing-Kaabel (etenduse juht), Johanna-Elisabeth Tärno (rekvisiitor-kostümeerija), Anni Heinaru (teenindus- ja piletimüügijuht), Tiina Savi (korraldusjuht), Kätlin Sumberg (turundus- ja kommunikatsioonijuht), Marju Väli (raamatupidaja).

## Lavastused
* “Paratamatus elada ühel ajal”, lavastaja Lauri Lagle. Esietendus 28. novembril 2019 Von Krahli Teatris. *“Paratamatuse elada ühel ajal“ lõpus oma eelmistest eludest pajatav maisitõlvik (Mart ­Koldits) on ju väga täpne ­[[paroodia]] praegusele [[Esoteerikafilosoof|esoteerikafilosoofide]] [[Ajastu (geoloogia)|ajastule]], nagu see on oma kohatuses ka nutikas publiku ­võõritamine: sa arvad, et said kõigest aru – tubli! –, aga mõtle nüüd uuesti, kas ikka on nii.* 
* “Eikellegi kõrb”. Esietendus 20. novembril 2021 Sakala 3 teatrimajas. Lavastuses fantaseerivad sisemaailma üle, mis on väliste muutuste keerises, lavastaja-näitleja Jaanika Arum, visuaalkunstnik ja muusik Helen Västrik ning helikunstnik Mari-Liis Rebane. 
* “Täna õhtul Lorem Ipsum”, lavastaja Mart Kangro. Esietendus 17. juunil 2021 Von Krahli Teatris. 
* “Pigem ei”, lavastaja Juhan Ulfsak. Esietendus 12. märtsil 2020 Sakala 3 teatrimajas. Eesti teatriauhindadelt 2021 sai “Pigem ei” lavastaja auhinna (Juhan Ulfsak); naispeaosatäitja auhinna (Marika Vaarik); meeskõrvalosatäitja auhinna (Jörgen Liik) ning sõnalavastuste muusikalise kujunduse ja originaalmuusika auhinna (Jakob Juhkam). 
* “Aed”, lavastaja Peeter Jalakas. Esietendus 16. veebruaril 2021. 
* “Tähtede all”, lavastaja Lauri lagle. Esietendus 15. detsembril 2021. *Lauri Lagle lavastus loob [[Kontekst|konteksti]], kus saame küll teise inimese ära kuulata, kuid seejuures ka [[Provokatsioon|provotseerida]] teda asetuma rolli, kus tahame teda ise näha.* 
* “Libahunt”, lavastaja Peeter Jalakas. Esietendus 9. detsember 2022 Von Krahli teatris. Eesti teatriauhindadel 2023 nomineeriti Katariina Tamm “Libahundi” lavastusega parima naispeaosa kategoorias. 
* “Melanhoolia”, lavastaja Juhan Ulfsak. Esietendus 13. aprillil 2022. Eesti teatriauhindadelt 2023 sai “Melanhoolia” lavastaja auhinna (Juhan Ulfsak) ja kunstniku auhinna (Edith Karlson). Katariina Tamm oli nomineeritud parima naispeaosatäitja auhinnale. *Juhan Ulfsaki „Melanhoolia” vajab laagerdumiseks aega. See läheb vaatajasse sisse, aga ei lähe enam välja. See tunne alles jääb. Isegi süveneb. Saadud [[mulje]] võib matta enda alla ka nädalaid hiljem, pakkuda äkki [[Rõõm|rõõmugi]], nagu [[hüsteeria]] hüsteerikule.* 
* “Sa oled täna ilusam kui homme”, lavastaja Lauri Lagle. Esietendus 12. septembril 2020. Eesti teatri auhindadelt 2021 sai “Sa oled täna ilusam kui homme” etenduskunsti auhinna (Lauri Lagle); naispeaosatäitja auhinna (Marika Vaarik); meeskõrvalosatäitja auhinna (Jörgen Liik). Lavastuse algimpulss oli Taavi Eelmaa luuletus “Kiri õnnelikele” luulekogust “Electraumur”, kust Lauri Lagle korjas enda jaoks üles mõtte, et kui oled leidnud midagi olulist, siis sulge see oma südame soppi ja kaitse seda. Lavastuse sünni tõukuvaks jõuks oli epideemia esimene laine oma suletuses, isolatsiooniseisundis, kus inimesed jäid ainult oma lähedastega, aga sõpruskond ja kontakt nendega kadus. Kuidas kaitsta oma südamesopis sõpruskonda? 
* “Ainult jõed voolavad vabalt”, lavastaja Lauri Lagle. Esietendus 25. augustil 2022 Noblessneri valukoja Nobeli saalis. Eesti teatriauhindadelt 2023 sai “Ainult jõed voolavad vabalt” kunstniku auhinna (Arthur Arula) ja meeskõrvalosa auhinna (Sander Roosimägi). 
* “Divide et Impera* jaga ja valitse”, lavastaja Jarmo Reha. Esietendus 18. mail 2022. Eesti teatriauhindadel 2023 oli Jarmo Reha nomineeritud lavastusega “Divide et Impera* jaga ja valitse” parima lavastaja ja etenduskunstide auhinnale. 

## Viited